# Helyesírás-ellenőrzés

      A cél a helyesírási hibák egyszerű javítása.

# A helyesírás-ellenőrzés használata

Az alapértelmezett helyesírás-ellenőrzési beállítások megváltoztathatók a beállítások párbeszédablakban: Szerkesztés Beállítások Egyéb

A beállítások fájlonkénti alapon is megváltoztathatók az Eszközök menün keresztül.

Ha bekapcsolja a Helytelenül írt szavak kiemelése lehetőséget, akkor a helytelenül írt szavak pirossal lesznek aláhúzva a dokumentumban. Ha a jobb egérgombbal rákattint egy helytelenül írt szóra, akkor javaslatok fognak megjelenni.

# Szótárak

A gspell használható helyesírás-ellenőrzéshez a GNOME LaTeX programban. A gspell az Enchant programkönyvtárat használja, amely viszont számos szótár háttérprogramot támogat, mint például a Hunspell vagy Aspell. Az Aspell háttérprogram nem működik jól a gspell programmal, a Hunspell használata javasolt. Ha mind az Aspell, mind a Hunspell szótárai telepítve vannak ugyanannál a nyelvnél, akkor az Enchant alapértelmezetten a Hunspell szótárát részesíti előnyben.

Ha az ön nyelve nincs felsorolva a GNOME LaTeX programban, akkor telepítsen egy szótárat a támogatott Enchant háttérprogramok egyikéhez (a legtöbb nyelvnél egy Hunspell szótár telepítése a legjobb választás).